LEGE nr. 189 din 9 decembrie 1999 privind exercitarea initiativei legislative de catre cetateni*) - Republicare
Art. 1: Exercitarea initiativei
(1)Initiativa legislativa a cetatenilor se exercita cu respectarea prevederilor art. 74 alin. (1) si (2) sau, dupa caz, ale art. 150 din Constitutie, republicata, în conditiile prevazute de prezenta lege.
(2)Initiativa legislativa a cetatenilor se exercita printr-o propunere legislativa întocmita în temeiul art. 74 din Constitutie, republicata, în domeniul legilor organice sau ordinare, iar în temeiul art. 150 din Constitutie, republicata, în domeniul legilor constitutionale.
Art. 2: Comitetul de initiativa
(1)Promovarea initiativei legislative a cetatenilor se asigura de catre un comitet de initiativa alcatuit din cel putin 10 cetateni cu drept de vot.
(2)Nu pot face parte din comitetul de initiativa persoanele alese în functie prin vot universal, membrii Guvernului, persoanele numite în functie de primul-ministru sau care nu pot face parte, potrivit legii, din partide politice.
(3)Constituirea comitetului de initiativa se face printr-o declaratie autentificata la un notar public, cuprinzând scopul initiativei, numele, prenumele, calitatea de alegator si domiciliul membrilor, precum si declaratia ca acestia nu încalca prevederile alin. (2). Raspunderea pentru continutul declaratiei este cea prevazuta de lege pentru înscrisurile oficiale.
(4)Comitetul de initiativa reprezinta cetatenii care sustin propunerea legislativa, dupa semnarea de catre acestia a listelor de sustinatori prevazute în prezenta lege. Componenta comitetului de initiativa se aduce la cunostinta, împreuna cu propunerea legislativa care face obiectul initiativei, prin publicare în Monitorul Oficial al României, Partea I. Publicarea este scutita de plata oricarei taxe.
(5)Comitetul de initiativa asigura înregistrarea propunerii legislative la Camera competenta a Parlamentului, în termen de cel mult 6 luni de la data publicarii acesteia. Dupa împlinirea acestui termen, propunerea legislativa nu mai poate fi prezentata decât ca o noua initiativa legislativa, în conditiile prezentei legi.
(6)Comitetul de initiativa va desemna dintre membrii sai, cu majoritate de voturi, un presedinte care sa rezolve problemele operative si sa reprezinte comitetul în raporturile sale cu autoritatile publice centrale si locale.
Art. 3: Propunerea legislativa
(1)Propunerea legislativa care face obiectul initiativei legislative se întocmeste de comitetul de initiativa în forma ceruta pentru proiectele de lege si va fi însotita de o expunere de motive semnata de toti membrii comitetului.
(2)În vederea publicarii, propunerea legislativa se avizeaza, în prealabil, de Consiliul Legislativ.
(3)Avizul se emite în cel mult 30 de zile de la sesizare si se publica o data cu propunerea legislativa.
(4)Propunerea legislativa se publica în Monitorul Oficial al României, Partea I, în maximum 30 de zile de la emiterea avizului de catre Consiliul Legislativ.
(5)Sesizarea Consiliului Legislativ se face de catre un membru al comitetului de initiativa, împuternicit în acest scop. Împuternicirea se semneaza de membrii comitetului de initiativa si va fi însotita de actul de constituire a acestuia, prevazut la art. 2 alin. (3). Împuternicitul raspunde si de publicarea propunerii legislative.
Art. 4: Semnaturile sustinatorilor
(1)Promovarea propunerii legislative publicate potrivit art. 2 alin. (4) se face pe baza adeziunii cetatenilor, prin semnarea de catre acestia a listelor de sustinatori.
(2)Listele de sustinatori se întocmesc cu respectarea organizarii administrativ-teritoriale a tarii si cuprind: denumirea propunerii legislative ce face obiectul initiativei si identificarea Monitorului Oficial al României, Partea I, în care aceasta a fost publicata, judetul si localitatea în care îsi au domiciliul sau resedinta sustinatorii; numele, prenumele si domiciliul sustinatorilor, mentionarea actului de identitate si a codului numeric personal; semnaturile sustinatorilor. Este interzis orice fel de delegare sau de reprezentare pentru semnarea listei de sustinatori.
(3)Lista de sustinatori întocmita, precum si semnatura data, cu încalcarea prevederilor alin. (2), nu vor fi luate în considerare. Semnatura valabila la data când a fost acordata nu poate fi infirmata ulterior.
(4)Pentru municipiul Bucuresti în loc de localitate se va trece sectorul; prevederile acestui alineat se aplica si altor municipii alcatuite din subdiviziuni administrativ-teritoriale.
(5)Formularele pentru listele de sustinatori se imprima pe coli de hârtie format A4, detasabile si numerotate. Formularele se imprima pe o singura fata a colii si cuprind prevederile mentionate la alin. (2), cu exceptia celor referitoare la sustinatori, care se completeaza de mâna, atunci când acestia semneaza lista.
(6)Fiecare pagina imprimata a listei de sustinatori se semneaza de catre un membru al comitetului de initiativa sau de o alta persoana împuternicita în scris de comitet pentru a întocmi lista. Persoana împuternicita nu poate fi desemnata decât dintre sustinatori.
(7)Listele semnate de sustinatori se pastreaza în dosare, pe localitati, snuruite si semnate pentru atestarea continutului, pe coperta a doua, de catre persoanele prevazute la alin. (6).
(8)Exemplarul în original al listelor se pastreaza la Curtea Constitutionala, iar o copie a acestuia, la Parlament.
Art. 5: Atestarea listelor de sustinatori
(1)Atestarea calitatii de cetatean cu drept de vot si a domiciliului sustinatorilor se face de catre primarul localitatii fie personal, fie, în localitatile urbane, si prin functionarii primariei împuterniciti de primar în acest scop. Atestarea se face prin verificarea listei de sustinatori, iar în ceea ce priveste domiciliul, în colaborare cu organul local de politie, daca este cazul.
(2)În vederea atestarii, dosarul cuprinzând listele în original cu datele si semnaturile sustinatorilor din localitate se depune la primarie. Orice persoana interesata poate consulta dosarul si poate contesta realitatea semnaturii sau o alta prevedere cuprinsa în liste. Contestatia se face numai în scris si se adreseaza primarului. Acesta, în cazul în care contestatia priveste realitatea semnaturii, o solutioneaza, solicitând sustinatorului sa confirme semnatura. Daca sustinatorul nu poate sa confirme semnatura sau refuza sa o faca, se aplica prevederile art. 4 alin. (3). Dispozitia primarului poate fi contestata la judecatorie, care o va solutiona cu citarea partilor, potrivit procedurii ordonantei presedintiale.
(3)Atestarea de catre primar a listei de sustinatori se face prin semnatura persoanei care a efectuat controlul, cu indicarea actului de împuternicire, daca este cazul, si a datei când s-a facut atestarea, precum si prin aplicarea stampilei. Daca primarul a solicitat sprijinul organului local de politie, va semna si reprezentantul acestuia, cu precizarea aspectelor pe care Ie-a verificat. Semnatura se aplica pe ultima coperta a dosarului cuprinzând listele verificate, aflat la comitetul de initiativa, dupa ce a fost confruntat cu cel depus la primarie. Aspectele neatestate se elimina din lista, facându-se aplicarea dispozitiilor art. 4 alin. (3).
(4)Termenul de atestare este de cel mult 15 zile lucratoare de la înregistrarea dosarului la primarie. Dupa atestare lista de sustinatori nu mai poate fi contestata potrivit alin. (2).
Art. 6: Înregistrarea propunerii legislative
(1)Propunerea legislativa care face obiectul initiativei legislative a cetatenilor, însotita de expunerea de motive si de originalele listelor de sustinatori, se înregistreaza la Camera competenta a Parlamentului, la cererea semnata de membrii comitetului de initiativa. Cererea cuprinde si împuternicirea a cel mult 5 membri care reprezinta comitetul de initiativa în vederea promovarii si sustinerii initiativei dupa înregistrare.
(2)Camera Parlamentului la care a fost înregistrata initiativa legislativa a cetatenilor va trimite originalele listelor de sustinatori la Curtea Constitutionala, pastrându-si o copie a acestora.
(3)Înregistrarea propunerii ca initiativa legislativa se face numai cu respectarea termenului prevazut la art. 2 alin. (5).
(4)În cazul în care, la data înregistrarii, nu sunt atestate toate listele de sustinatori ca urmare a nerespectarii termenului prevazut la art. 5 alin. (4), presedintele Camerei Parlamentului va solicita Guvernului urgentarea operatiunilor de atestare. În acest caz, listele de sustinatori depuse în completare, dar nu mai târziu de 7 zile de la atestare, se considera în termen.
(5)Pentru verificarea de catre Curtea Constitutionala a conditiilor de exercitare a initiativei se vor trimite acesteia numai liste de sustinatori atestate.
Art. 7: Verificarea initiativei de catre Curtea Constitutionala
(1)Curtea Constitutionala, din oficiu sau pe baza sesizarii presedintelui Camerei Parlamentului la care s-a înregistrat initiativa, va verifica:
a)caracterul constitutional al propunerii legislative ce face obiectul initiativei;
b)îndeplinirea conditiilor referitoare la publicarea acestei propuneri si daca listele de sustinatori prezentate sunt atestate potrivit art. 5;
c)întrunirea numarului minim de sustinatori pentru promovarea initiativei, prevazut la art. 74 si, dupa caz, la art. 150 din Constitutie, republicata, precum si respectarea dispersiei teritoriale în judete si în municipiul Bucuresti, prevazuta de aceleasi articole.
(2)Primind sesizarea, presedintele Curtii Constitutionale va desemna un judecator ca raportor si va stabili termenul pentru întrunirea judecatorilor, în vederea verificarii initiativei.
(3)Curtea Constitutionala se pronunta în termen de 30 de zile de la sesizare asupra propunerii legislative si în termen de 60 de zile de la sesizare asupra propunerii de revizuire a Constitutiei.
(4)Decizia sau, dupa caz, hotarârea Curtii Constitutionale se comunica presedintelui Camerei Parlamentului care a sesizat-o si se publica în Monitorul Oficial al României, Partea I.
(5)De la data primirii hotarârii Curtii Constitutionale, Camera Parlamentului sesizata cu initiativa legislativa începe procedura parlamentara de legiferare. În acest din urma caz Curtea Constitutionala se pronunta si asupra constitutionalitatii propunerii de revizuire a Constitutiei, potrivit art. 146 lit. a) din Constitutie, republicata.
Art. 8: Raspunderi
În îndeplinirea obligatiilor prevazute de prezenta lege membrii comitetului de initiativa si persoanele împuternicite de acesta sunt considerate functionari publici si se bucura de protectia legii, acordata celor care exercita o functie implicând exercitiul autoritatii de stat. De asemenea, acestora le revine si raspunderea prevazuta de lege pentru functionarii publici.
Art. 9: Santajul
Constrângerea unei persoane sau inducerea ei în eroare ori determinarea ei în orice alt mod ca împotriva vointei sale sa semneze lista de sustinatori constituie infractiune si se pedepseste cu închisoare de la 6 luni la 5 ani.
Art. 10: Uzurparea de calitati oficiale
Folosirea fara drept a calitatii de membru al comitetului de initiativa sau de împuternicit al acestuia se pedepseste, în conditiile prevazute la art. 240 din Codul penal privind uzurparea de calitati oficiale, daca fapta nu constituie o infractiune mai grava.
Art. 11: Refuzul nejustificat de a atesta listele de sustinatori
Refuzul primarului de a atesta listele de sustinatori în termenul prevazut la art. 5 alin. (4) se sanctioneaza cu amenda de la 50.000.000 lei la 100.000.000 lei.
Art. 12: Punerea în miscare a actiunii penale
Punerea în miscare a actiunii penale, în cazul infractiunilor prevazute la art. 9 si 10, se face din oficiu.
Art. 13: Dispozitii finale
Legea nu se aplica initiativelor legislative ale cetatenilor, cu privire la care Curtea Constitutionala s-a pronuntat pâna la data intrarii ei în vigoare.
-****-
*) Republicata în temeiul art. II din Legea nr. 76/2004 pentru modificarea si completarea Legii nr. 189/1999 privind exercitarea initiativei legislative de catre cetateni, publicata în Monitorul Oficial al României, Partea I, nr. 300 din 6 aprilie 2004, dându-se textelor o noua numerotare.
Legea nr. 189/1999 privind exercitarea initiativei legislative de catre cetateni a fost publicata în Monitorul Oficial al României, Partea I, nr. 611 din 14 decembrie 1999.
Publicat în Monitorul Oficial cu numarul 516 din data de 8 iunie 2004